2. ลักษณะการประกอบธุรกิจของบริษัท

2.1 ประวัติความเป็นมา

บริษัท สาลี่อุตสาหกรรม จำกัด (มหาชน) (“บริษัท”) ก่อตั้งขึ้นเมื่อวันที่ 4 มกราคม 2536
เพื่อประกอบธุรกิจรับจ้างผลิตชิ้นส่วนพลาสติก ประเภทอิเล็กทรอนิกส์และเครื่องใช้ไฟฟ้า
ให้กับผู้ผลิตสินค้าต้นแบบ (Original Equipment Manufacturer : OEM) และ
Subcontractors ของผู้ผลิตสินค้าต้นแบบ OEM ซึ่งส่วนใหญ่จะเป็นผู้ผลิตสัญชาติญี่ปุ่น
ที่มีฐานการผลิตในประเทศไทยและต่างประเทศ ธุรกิจหลักของบริษัทแบ่งออกได้เป็น 2 ลักษณะ คือ
ธุรกิจผลิตชิ้นส่วนพลาสติกแบบฉีด (Plastic Injection) และธุรกิจผลิตชิ้นส่วนพลาสติกแบบขึ้นรูป
(Vacuum Pressure Forming) นอกจากนี้ บริษัทยังให้บริการรับออกแบบ ผลิต
และซ่อมแซมแม่พิมพ์ที่ใช้ในการขึ้นรูปพลาสติก (Vacuum Molding Design)
เพื่อเป็นการสร้างมูลค่าเพิ่มให้กับงานด้านการขึ้นรูปพลาสติกอีกด้วย
ตลอดระยะเวลาที่ผ่านมาปริมาณการผลิตและกลุ่มลูกค้าของงานทั้งสองประเภท (Plastic
Injection และ Vacuum Pressure Forming) ของบริษัทมีจำนวนเพิ่มขึ้นอย่างต่อเนื่อง

เมื่อวันที่ 18 มิถุนายน 2545 บริษัทได้ลงทุนในบริษัท ยูเนี่ยนซันไรส์ จำกัด
ซึ่งเป็นบริษัทที่ก่อตั้งมาเพื่อรับซื้อถาดไอซี (Integrated Circuit Tray)
ที่บริษัทผลิตเพื่อจำหน่ายต่อให้กับบริษัทผู้จัดจำหน่ายอิเล็กทรอนิกส์ชั้นนำของญี่ปุ่น
เหตุผลของการที่บริษัทต้องจำหน่ายถาดไอซี (IC Tray) ผ่านบริษัท ยูเนี่ยนซันไรส์ จำกัด
เนื่องจากหนึ่งในผู้ถือหุ้นของบริษัท ยูเนี่ยนซันไรส์ จำกัด มีความสัมพันธ์ทางธุรกิจกับบริษัท Toyo
Jushi จำกัด ซึ่งเป็นเจ้าของลิขสิทธิ์การผลิตถาดไอซีมายาวนานตั้งแต่เริ่มก่อตั้งบริษัท
ปัจจุบันบริษัทถือหุ้นอยู่ในบริษัท ยูเนี่ยนซันไรส์ จำกัด ในอัตราส่วนร้อยละ 17.99

เมื่อวันที่ 13 สิงหาคม 2546 บริษัทได้เข้าไปลงทุนในบริษัท สาลี่ คัลเลอร์ จำกัด
ซึ่งเป็นบริษัทผลิตและจำหน่ายเม็ดสีพลาสติกแบบเข้มข้น (Masterbatch)
ให้กับผู้ผลิตสินค้าที่อยู่ในอุตสาหกรรมผลิตชิ้นส่วนพลาสติกและอุตสาหกรรมยาง
โดยผู้ผลิตเหล่านี้จะนำเม็ดสีพลาสติกแบบเข้มข้นไปผสมกับเม็ดพลาสติก ยาง และยางสังเคราะห์
บริษัท สาลี่ คัลเลอร์ จำกัด เปิดดำเนินการเมื่อวันที่ 13 สิงหาคม 2546
ปัจจุบันบริษัทถือหุ้นในบริษัท สาลี่ คัลเลอร์ จำกัด ในสัดส่วนร้อยละ 12.5

เมื่อวันที่ 22 ธันวาคม 2546 บริษัทได้เข้าไปลงทุนในบริษัท สาลี่ พริ้นท์ติ้ง จำกัด
โดยถือหุ้นในอัตราส่วนร้อยละ 99.99 เพื่อดำเนินธุรกิจรับพิมพ์ฉลากสินค้าคุณภาพสูง
(Self-adhesive Label) ด้วยเทคโนโลยีและเครื่องจักรอันทันสมัย
ปัจจุบันบริษัทรับพิมพ์ฉลากสินค้าให้กับธุรกิจหลากหลายประเภท
ซึ่งลูกค้าส่วนใหญ่ของบริษัทจะเป็นกลุ่มผู้ผลิตสินค้าระดับพรีเมียมที่ให้ความสำคัญกับบรรจุภัณฑ์รวมถึงฉลากสินค้าที่มีคุณภาพ
มีลักษณะคงทน สีสันสวยงามและโดดเด่น
ปัจจุบันฐานลูกค้าของบริษัทได้ขยายออกไปหลากหลายประเภท อาทิ
กลุ่มลูกค้าที่เป็นผู้ผลิตเครื่องสำอาง เครื่องอุปโภคบริโภค เครื่องดื่ม
รวมถึงผู้ผลิตผลิตภัณฑ์สำหรับสัตว์เลี้ยง และด้วยคุณภาพสินค้าที่โดดเด่น จึงทำให้บริษัท สาลี่ พริ้นท์ติ้ง
จำกัด เป็นที่รู้จักอย่างกว้างขวางในวงการผลิตฉลากสินค้าคุณภาพ
เพราะนอกจากจะมีเทคโนโลยีการผลิตที่ทันสมัยแล้ว
บริษัทยังมีระบบการบริหารการจัดการและทีมงานมืออาชีพที่มีประสบการณ์ทางด้านการพิมพ์ฉลากสินค้ามานานกว่า
17 ปี

เมื่อวันที่ 3 ตุลาคม 2548 บริษัทได้เข้าไปร่วมทุนจัดตั้งบริษัท สาลี่ เอคอท (ประเทศไทย) จำกัด
กับผู้ร่วมทุนจากประเทศสิงคโปร์ ในการทำธุรกิจผลิตแม่พิมพ์ฉีดพลาสติก
เพื่อเป็นการเสริมความแข็งแกร่งให้แก่ธุรกิจของบริษัท
และทำให้บริษัทมีการบริการที่ครบวงจรมากขึ้น โดยบริษัทถือหุ้นอยู่ในบริษัท สาลี่ เอคอท
(ประเทศไทย) จำกัด ในอัตราส่วนร้อยละ 52

2.  โครงสร้างทางธุรกิจของกลุ่มบริษัท

  []

2.3 โครงสร้างรายได้ของบริษัท

โครงสร้างรายได้ของบริษัทและบริษัทย่อย สำหรับ ปี 2546 – 2548 ปรากฎดังนี้

+-----------------+--------+------+------+------+------+------+------+
| ประเภท          | ดำเนิน  | 2546 |      | 2547 |      | 2548 |      |
|                 | การโดย |      |      |      |      |      |      |
+-----------------+--------+------+------+------+------+------+------+
|                 |        | ล้า   | %    | ล้า   | %    | ล้า   | %    |
|                 |        | นบาท |      | นบาท |      | นบาท |      |
+-----------------+--------+------+------+------+------+------+------+
| ธุรก             | บริษัท   | 48   | 18   | 84   | 24   | 87   | 23   |
| ิจผลิตชิ้นส่วนพลาสติก |        |      |      |      |      |      |      |
|                 |        | 111  | 42   | 140  | 40   | 155  | 41   |
| - ฉีดพลาสติก      |        |      |      |      |      |      |      |
| (Injection)     |        |      |      |      |      |      |      |
|                 |        |      |      |      |      |      |      |
| - ขึ้นรูปพลาสติก    |        |      |      |      |      |      |      |
| (Vacuum)        |        |      |      |      |      |      |      |
+-----------------+--------+------+------+------+------+------+------+
| รวม             |        | 159  | 60   | 224  | 64   | 242  | 64   |
+-----------------+--------+------+------+------+------+------+------+
| ธุรกิจพิมพ์ฉลากสินค้า | บ      | 104  | 40   | 126  | 36   | 138  | 36   |
|                 | ริษัทย่อย |      |      |      |      |      |      |
| - พิมพ์ฉลากสินค้า   |        |      |      |      |      |      |      |
+-----------------+--------+------+------+------+------+------+------+
| รวมรายได้        |        | 263  | 100  | 350  | 100  | 380  | 100  |
+-----------------+--------+------+------+------+------+------+------+

2.4 เป้าหมายในการดำเนินธุรกิจ

ด้านธุรกิจผลิตชิ้นส่วนพลาสติก บริษัทมีเป้าหมายในการดำเนินงานในอนาคตดังนี้

1.  เพิ่มสายผลิตภัณฑ์ให้มีความหลากหลายขึ้น
    โดยเฉพาะสายผลิตภัณฑ์ที่บริษัทเล็งเห็นว่าบริษัทมีความสามารถในการผลิต
    และมีศักยภาพในการเติบโตสูงในอุตสาหกรรม เช่น
    สายผลิตภัณฑ์ทางด้านบรรจุภัณฑ์เพื่อการบริโภค (Food Packaging) และชิ้นส่วนยานยนต์
    ซึ่งทั้งสองอุตสาหกรรมดังกล่าว บริษัทมีลูกค้าและคำสั่งซื้อ แต่ไม่มาก
    จึงต้องการขยายฐานลูกค้าในอุตสาหกรรมดังกล่าว โดยเฉพาะอุตสาหกรรมบรรจุภัณฑ์
    บริษัทจำเป็นต้องมีห้อง Clean Room
    ซึ่งโรงงานใหม่บริษัทก็ได้ก่อสร้างห้องดังกล่าวไว้รองรับลูกค้ากลุ่มนี้แล้ว

2.  ปรับปรุงมาตรฐานการดำเนินงานในด้านต่าง ๆ เพิ่มขึ้น
    เพื่อให้ลูกค้ามีความมั่นใจในการดำเนินธุรกิจของบริษัท

  ด้านธุรกิจพิมพ์ฉลากสินค้า บริษัทมีเป้าหมายในการดำเนินงานในอนาคตดังนี้

  1. เสนอการบริการแบบครบวงจรให้กับธุรกิจขนาดเล็กและขนาดกลาง (SME)
  โดยเพิ่มการรับบริการออกแบบฉลากสินค้า
  ซึ่งปัจจุบันบริษัทมีคำสั่งซื้อจากลูกค้ากลุ่มนี้เป็นจำนวนน้อย จึงต้องการขยายฐานให้กว้างขึ้นในกลุ่ม
  SME ที่มีศักยภาพในการเติบโตในอนาคต